### *Projekts*

**LATVIJAS REPUBLIKAS MINISTRU KABINETS**

2018.gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā  (prot. Nr.\_\_ \_\_ §)

**Grozījumi Ministru kabineta** **2012.gada 6.novembra noteikumos Nr.747 „Latvijas Nacionālā arhīva darbības noteikumi”**

Izdoti saskaņā ar

Arhīvu likuma 20.panta trešo daļu,

likuma „Par bijušās Valsts drošības komitejas

dokumentu saglabāšanu, izmantošanu un personu

sadarbības fakta ar VDK konstatēšanu”

7.2 panta sesto daļu

Izdarīt Ministru kabineta 2012.gada 6.novembra noteikumos Nr.747 „Latvijas Nacionālā arhīva darbības noteikumi” (Latvijas Vēstnesis, 2012, 177.nr.; 2017, 61.nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

„Izdoti saskaņā ar Arhīvu likuma 20.panta trešo daļu un likuma „Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu” 7.2 panta sesto daļu”.

2. Papildināt noteikumus ar 25.1 un 25.2 punktu šādā redakcijā:

„25.1 Likumā „Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu” noteiktajā apjomā Latvijas Nacionālā arhīva tīmekļvietnē publicētie digitalizētie bijušās LPSR Valsts drošības komitejas (turpmāk –VDK) dokumenti un netieši ar VDK saistītie dokumenti (turpmāk – VDK dokumenti) pieejami un izmantojami šādā kārtībā:

25.11. piekļuve Latvijas Nacionālā arhīva tīmekļvietnē publicētajiem VDK dokumentiem tiek nodrošināta tīmekļvietnē reģistrētām personām;

25.12.  reģistrējoties persona norāda vārdu, uzvārdu, personas kodu vai ārzemnieka identifikācijas kodu, kas ierakstīts viņa personu apliecinošā dokumentā un valsti, kura dokumentu izdevusi, elektroniskā pasta adresi, lietotāja vārdu un paroli;

25.13. reģistrētām personām pirms VDK dokumentu izmantošanas jānorāda likumīgs VDK dokumentu izmantošanas mērķis;

25.14. ja reģistrēta persona VDK dokumentus izmantos institūcijas vai privāto tiesību juridiskās personas pilnvarojumā vai uzdevumā, tad pirms VDK dokumentu izmantošanas, norāda institūcijas vai privāto tiesību juridiskās personas nosaukumu, juridisko adresi, reģistrācijas numuru un informāciju par pilnvarojumu vai uzdevumu, tajā skaitā ziņas par pilnvarojuma vai uzdevuma dokumentu;

25.15. persona ir tiesīga izmantot VDK dokumentus un tajos esošos fizisko personu personas datus vienīgi personas norādītajam VDK dokumentu izmantošanas mērķim atbilstošā apjomā, ievērojot normatīvo aktu, tajā skaitā fiziskās personas datu apstrādes un aizsardzības, prasības.

25.2 Attiecībā uz likuma „Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu” 3.pantā noteikto fiziskās personas datu publicēšanu Latvijas Nacionālā arhīva tīmekļvietnē nav piemērojamas Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 15., 16., 18., 19. un 21.pantā noteiktās datu subjektu tiesības, ciktāl tās var nepieļaut vai būtiski traucēt likuma „Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu” mērķu sasniegšanu.”

Ministru prezidents M.Kučinskis

Kultūras ministre D.Melbārde

Vīza: Valsts sekretāre D.Vilsone

Ozola 28811691

Vija.Ozola@arhivi.gov.lv